

LATVIJAS REPUBLIKA

 **PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

 www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2021.gada 23.aprīlī Nr.139

 (protokols Nr.5, 12 .p.)

**Par zemes lietošanas mērķa maiņu zemes vienībām nekustamajā īpašumā ,,Jaungrīviņi”, Liepas pagastā, Priekuļu novadā, ar kadastra Nr.4260 001 0080**

Priekuļu novada pašvaldības dome izskata Dabas aizsardzības pārvaldes, juridiskā adrese Baznīcas iela 7, Sigulda, 2021.gada 16.marta rakstu Nr.7.14/1506/2021-N (16.03.2021., reģ.Nr.3.1-5.2/2021-1272) par zemes lietošanas mērķa maiņu zemes vienībām nekustamajā īpašumā ,,Jaungrīviņi”, Liepas pagastā, Priekuļu novadā, ar kadastra Nr.4260 001 0080.

Izvērtējot pašvaldības rīcība esošo informāciju, konstatēts sekojošais:

1. Nekustamais īpašums ,,Jaungrīviņi”, Liepas pagastā, Priekuļu novadā ar kadastra numuru 4260 001 0080, sastāv no divām zemes vienībām, ar kadastra apzīmējumiem 4260 001 0029 un 4260 001 0080;
2. Latvijas valsts īpašuma tiesības Latvijas Republikas Vides ministrijas personā uz nekustamo īpašumu ,,Jaungrīviņi”, Liepas pagastā, Priekuļu novadā nostiprinātas Liepas pagasta zemesgrāmatas nodalījumā Nr.1000 0024 4450;
3. Dabas aizsardzības pārvalde lūdz grozīt zemes vienībām ar kadastra apzīmējumu 4260 001 0029 un 4260 001 0080 esošo zemes lietošanas mērķi un apstiprināt zemes vienībām jaunu zemes lietošanas mērķi – īpaši aizsargājamās dabas teritorijas, kurās saimnieciskā darbība ir aizliegta ar normatīvo aktu (NĪLM kods 0202);
4. Zemes vienības atrodas Gaujas nacionālā parka dabas lieguma zonā;
5. Priekuļu novada Liepas pagasta teritorijas plānojums ir pārapstiprināts Priekuļu novada domes sēdē 2009.gada 17.septembrī.

Ņemot vērā minēto, pamatojoties uz Ministru kabineta 2006.gada 20.jūnija noteikumu Nr.496 „Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtību” 17.7., 26.1. un 30.punktu, un Tautsaimniecības komitejas 2021.gada 15.aprīļa (protokols Nr.4), elektroniski balsojot tiešsaistē, PAR –11 (Elīna Stapulone, Dace Kalniņa, Aivars Tīdemanis, Jānis Mičulis, Aivars Kalnietis, Māris Baltiņš, Normunds Kažoks, Mārīte Raudziņa, Juris Sukaruks, Elīna Krieviņa, Ināra Roce), PRET –nav, ATTURAS –1 (Sarmīte Orehova), Priekuļu novada dome **nolemj:**

1. Nekustamajā īpašumā ,,Jaungrīviņi”, Liepas pagastā, Priekuļu novadā, ar kadastra numuru 4260 001 0080, ietilpstošajām zemes vienībām ar kadastra apzīmējumiem 4260 001 0029 un 4260 001 0080 apstiprināt zemes lietošanas mērķi – īpaši aizsargājamā daba teritorija, kurā saimnieciskā darbība ir aizliegta ar normatīvo aktu (NĪLM kods 0202);
2. Atbildīgais par lēmuma izpildi Teritorijas plānotājs Juris Pētersons;
3. Kontroli par lēmuma izpildi veic Attīstības nodaļas vadītāja Vineta Lapsele.

*Šo lēmumu var pārsūdzēt viena mēneša laikā no tā spēkā stāšanās dienas Administratīvās rajona tiesas attiecīgajā tiesu namā pēc pieteicēja adreses (fiziska persona- pēc deklarētās dzīvesvietas vai nekustamā īpašuma atrašanās vietas, juridiska persona- pēc juridiskās adreses vietas).*

*Saskaņā ar Administratīvā procesa 70.panta pirmo un otro daļu, lēmums stājas spēkā ar brīdi, kad tas paziņots adresātam, sūtot pa pastu – septītajā dienā pēc tā nodošanas pastā.*

Domes priekšsēdētāja (paraksts) Elīna Stapulone